title: Συσταση της Ευρωπαϊκης Κεντρικης Τραπεζας της 17ης Φεβρουαρίου 2022 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Τράπεζας της Ελλάδος (ΕΚΤ/2022/3) 2022/C 102/01

text:
               2.3.2022

               EL

               Επίσημη Εφημερίδα της Ευρωπαϊκής Ένωσης

               C 102/1

      ΣΥΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
      της 17ης Φεβρουαρίου 2022
      προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Τράπεζας της Ελλάδος
      (ΕΚΤ/2022/3)
      (2022/C 102/01)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
      Εκτιμώντας τα ακόλουθα:

                  (1)

                  Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

                  (2)

                  Η θητεία της Deloitte Certified Public Accountants S.A., σημερινών εξωτερικών ελεγκτών της Τράπεζας της Ελλάδος, θα λήξει με το πέρας του ελέγχου για το οικονομικό έτος 2021. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2022.

                  (3)

                  Η Τράπεζα της Ελλάδος επέλεξε την εταιρεία Ernst & Young (Hellas) Certified Auditors Accountants S.A. ως εξωτερικούς της ελεγκτές για τα οικονομικά έτη 2022 έως 2026, με δυνατότητα παράτασης της θητείας για τα οικονομικά έτη 2027 και 2028,

            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
      Συνιστάται ο διορισμός της εταιρείας Ernst & Young (Hellas) Certified Auditors Accountants S.A. ως των εξωτερικών ελεγκτών της Τράπεζας της Ελλάδος για τα οικονομικά έτη 2022 έως 2026, με δυνατότητα παράτασης της θητείας για τα οικονομικά έτη 2027 και 2028,

         Φρανκφούρτη, 17 Φεβρουαρίου 2022.

               Η Πρόεδρος της ΕΚΤ

            Christine LAGARDE